
Lidt  angaaende  de  »Tabte  Stammer« 

af  Apostel  Charles  W.  Penrose.     


Israels  Indsamling  er  en  Del  af  »Alle  Tings  Genoprettel- 
se«, der  skal  blive  udført  i  den  største  af  alle  Uddelinger: 
»Tidernes  Fyldes  Husholdning«.  Herunder  indbefattes  ikke 
alene  Jødernes  Tilbagevenden  til  Palæstina  og  den  ende- 
lige Genoprettelse  dér  af  Davids  Trone,  som  skal  beklædes 
af  en  af  hans  Efterkommere,  men  ogsaa  at  »sanke  Israels 
fordrevne«  af  de  Stammer,  som  blev  adskilte  fra  Judas  og 
Benjamins,  da  de  førstnævnte  førtes  i  Fangenskab  til  Assy- 
rien,  fra  hvilket  de  tilsidst  befriedes  og  derefter  fortsatte 
deres  Vandring  mod  Nord  til  dengang  ukendte  Regioner. 

Beretningen  om  Judas  og  Israels  Rigers  Deling  findes  i 
I.  Kong.  Bog.  De  Synder,  som  Israels  Stammer  begik  under 
Jeroboam  og  hans  Efterfølgere,  er  beskrevet  i  15. — 22. 
Kap.,  og  Beretningen  om  deres  paafølgende  Fangenskab  kan 
læses  i  II.  Kong.  17.  Kap.  Den  Samling  af  Israelitter,  som 
i  Reglen  kaldes  de  ti  Stammer,  er  i  Virkeligheden  kun  Dele 
af  ni  og  en  halv  Stamme.  Juda  og  Benjamin  tilligemed 
Halvdelen  af  Manasse  Stamme  forenede  sig  med  Juda  Rige 
og  blev  kendt  under  Navnet  Juda  eller  Jøder;  men  blandt 
dem  fandtes  der  ogsaa  Dele  af  de  øvrige  Stammer,  af  hvil- 
ke Størstedelen  var  bortførte  som  Fanger.  Disse  kaldes  i 
Skriften  Israel  til  Forskel  fra  Juda,  der  forblev  under  egen 
Regering,  indtil  ogsaa  de,  paa  Gund  af  Overtrædelse,  blev 
forkastet  af  Herren  og  bortført  som  Fanger,  for  til  sidst  at 
spredes  blandt  Jordens  forskellige  Nationer. 

Paa  den  Maade  blev  hele  Israel,  alle  de  12  Stammer,  Ja- 
kobs tolv  Sønners  Efterkommere,  spredt  over  Jorden,  som 
deres  store  Profet  Moses  havde  forudsagt.  Men  det  endelige 
og  mest  afgørende  Nederlag  tildeltes  dem,  da  de  fornægte- 
de Messias.  Juda  bærer  et  specielt  Mærke  blandt  alle  de 
Racer,  hvormed  han  er  blevet  blandet.  Om  end  det  jødiske 
Blod  er  blandet  med  Hedningernes  Blod,  har  det  dog  sin 
egen  Identitet  og  er  stærkt  nok  til  at  reproducere  sig  gen- 
nem alle  Generationer.  Uden  Tvivl  er  der  nogle  særlige 
Tegn  ogsaa  paa  de  øvrige  Stammer,  men  de  er  langtfra  saa 
iøjnefaldende  som  Juda.  Princippet  om  Arvelighed  er  ved- 

blivende  og  korrekt;  men  det  er  ikke  Hensigten  at  udvikle 
dette  i  denne  Artikel.  Ikke  desmindre  er  det  et  Faktum,  at 
Israel  er  særpræget  blandt  alle  andre  Racer,  og  hver  Stam- 
me eller  Gren  er  berettiget  til  sine  egne  Gaver  og  specielle 
Ejendommeligheder,  der  alle  vil  komme  til  Syne  i  deres 
egen  Tid. 

De  saakaldte  ti  Stammer,  som  førtes  fangne  til  Assyrien, 
er  i  Følge  Bibelens  Profetier  bestemte  til  at  samles  i  de  sid- 
ste Dage  og  blive  en  stor  Magt  paa  Jorden.  De  hebræiske 
Profeter,  særlig  Esajas  i  11.  Kap.,  Jeremias  i  30.  og  31. 
Kap.,  Ezekiel  i  37.  Kap.  og  Zakaraias  i  12.  og  13.  Kap.,  be- 
skriver meget  nøjagtigt  Indsamlingen  af  baade  Juda  og  Is- 
rael, Juda  til  Jerusalem  og  Israel  til  et  Land,  speciel  givet 
Josef,  (se  I.  Mos.  49:  26;  5.  Mos.  33:  15—17),  som  fik  Fød- 
selsretten  dertil  i  Stedet  for  Ruben,  som  forspildte  den  ved 
Overtrædelse.  Disse  Forudsigelser  skulde  opfyldes  lige  saa 
bogstaveligt  som  de,  der  er  udtalt  angaaende  Adspredelsen. 
Israels  Stammers  Adspredelse  er  gentagne  Gange  omtalt  i 
det  gamle  Testamente;  men  deres  Rejserute  efter  Fangen- 
skabet er  ikke  bestemt  angivet  i  de  Bøger,  som  regnes  for 
kanoniske  eller  paalidelige.  Dog  er  det  tydeligt  nok  sagt, 
at  de  er  blevet  ført  til  »Norden-Land«,  og  at  de  i  de  sidste 
Dage  vil  komme  tilbage  fra  Norden-Land  og  fra  alle  Lande, 
de  er  adspredte  i.«  I  de  apokryfiske  Bøger  findes  der  en 
Beskrivelse  af  Israels  Stammers  Bevægelse,  efter  at  de  hav- 
de været  i  Fangenskab  et  Stykke  Tid.  Se  Es.  13:  39—50, 
hvori  der  siges: 

»Og  efterdi  du  saa,  at  han  samlede  en  anden  fredelig  Skare; 
disse  er  de  ti  Stammer  som  blev  bortførte  som  Fanger  ud  af 
deres  eget  Land  i  Osea  Kongens  Dage  af  Salmanassar,  Konge  af 
Assyrien,  og  han  førte  dem  over  Vandene,  og  se,  de  kom  ind  i  et 
andet  Land.  Men  de  planlagde,  at  de  vilde  skille  sig  fra  Hed- 
ningernes Mangfoldighed  og  gaa  længere  ind  i  Landet,  hvor  al- 
drig Mennesker  før  boede,  at  de  der  kunde  efterleve  de  Befalin- 
ger, som  de  aldrig  havde  overholdt  i  deres  eget  Land.  Og  de  gik 
over  Floden  Euphrates,  hvor  den  er  smal,  thi  den  højeste  Gud 
viste  dem  et  Tegn  og  holdt  Floden  tilbage,  indtil  de  var  komne 
over.  For  i  det  Land  var  Vejen  lang,  som  de  skulde  gaa,  nemlig 
et  og  et  halvt  Aars  Rejse;  og  samme  Land  er  kaldet  Arsareth. 
Saa  forblev  de  der  til  senere  Tider;  og  nu,  naar  de  begynder  at 
komme  tilbage,  saa  vil  den  højeste  Hellige  igen  standse  Flodens 

Vande,  at  de  kunne  gaa  igennem,  derfor  saa  du  en  fredelig  Ska- 
re. Men  de,  som  han  levner  tilbage  af  Folket,  er  de,  der  er  fund- 
ne indenfor  mine  Grænser.  Derfor,  naar  han  ødelægger  Natio- 
nernes Mangfoldighed,  som  er  samlede,  da  skal  han  beskytte  sit 
Folk,  som  bliver  tilbage.  Og  da  skal  han  vise  dem  store  Undere.« 

Der  er  blevet  fremsat   mange   Formodninger   angaaende 
disse  Israelitters  Opholdssted,   som   Herren  vil   bringe  for 
Lyset  efter  deres  lange  Adspredelse,  og  af  hvem  han  skal 
gøre  et  stort  og  mægtigt  Folk  i  de  sidste  Dage.  Nogle  Skri- 
benter, som  er  blevet  bekendt  med  de  amerikanske  Racer  og 
med  de  Spor,  man  synes  at  kunne  finde  hos  dem  af  hebra- 
isk Oprindelse,  saavel  som  med  deres  Kendskab  til  ægyp- 
tisk Arkitektur  og  Sprog,  er  kommet  til  den  Opfattelse,  at 
det  ukendte  Land,  til  hvilket  i  Følge  Esdras  Optegnelser, 
de   »tabte  Stammer«   blev  ført.  var  det  amerikanske  Kon- 
tinent, og  mangfoldige  store  Bind  er  skrevet  for  at  støtte 
denne  Teori.  Men  de  Sidste  Dages  Hellige  ved,  at  den  Tan- 
ke er  fejlagtig  ved  Hjælp  af  Mormons  Bogs  Aabenbarelse, 
der  giver   Oplysning   angaaende   Oprindelsen   af   det   Folk, 
der    byggede    de    store  Byer  og  Monumenter    og  skrev  de 
Hieroglyfer,  hvortil  der  henvises,  og  de  ved,  at  Kolonister- 
ne paa  det  amerikanske  Kontinent  ikke  var  de  ti  Stammer, 
men  at  Josefs  Efterkommere  blev  bragt  til  dette  Land  ved 
guddommelig  Ledelse,  og  at  fra  disse  udsprang  den  Civili- 
sation, hvis  Levninger  er  blevet  fundet  i  senere  Tider,  og 
hvis   Historie  er   blevet   givet  i  den   vidunderlige   Bog,  der 
blev  oversat  ved  Guds  Gave  og  Kraft. 

Det  Spørgsmaal  staar  da  derfor  endnu  ubesvaret  hos 
mange  Mennesker,  ogsaa  Sidste  Dages  Hellige:  »Hvor  er  de 
ti  Stammer?  Findes  de  noget  Sted  som  en  samlet  Flok,  el- 
ler blev  de  saa  adspredte  blandt  Nationerne,  at  deres  virke- 
lige Identitet  er  gaaet  tabt?« 

Som  Følge  af  de  mange  Hentydninger  i  de  hellige  Skrif- 
ter til  »Norden-Land«,  som  et  Sted,  hvortil  de  drog  efter 
deres  Fangenskab  i  Assyrien,  og  ogsaa  til  den  Del  af  Klo- 
den, hvortil  de  ifølge  Skrifterne  skulde  vende  tilbage,  har 
nogle  Mennesker  dannet  sig  den  Tanke,  at  de  er  at  finde 
i  Regionerne  nær  Nordpolen,  men  efter  nyere  Tids  Erfa- 
ringer vedrørende  Nordpolens  Opdagelse  er  disse  Antagel- 
ser blevet  omstødt. 

Vi  har  som  Følge  deraf  ingen  positiv  eller  autoriseret  Be- 
kræftelse paa,  at  de  ti  Stammer  virkelig  eksisterer  i  sam- 
let Flok  ved  eller  i  Nærheden  af  Polen.  Dernæst:  Opdagel- 
serne og  Udviklingen  af  Kendskabet  til  Polaregnene  er  som 
oftest  blevet  foretaget  fra  Amerika,  medens  de  uhyre  Regi- 
oner Nord  paa  den  østlige  Halvkugle  endnu  er  saa  godt 
som  ukendte.  Det  er  derfor  muligt,  at  der  i  det  yderste 
Norden  paa  den  anden  Halvdel  af  Kloden  kan  findes  Lande 
og  Folk,  som  ingen  endnu  kender.  Blandt  Folkene  i  Sibi- 
rien hersker  der  Traditioner  om,  at  langt  Nord  for  dem 
lever  der  nogle  vilde  og  uciviliserede  Mennesker,  som  er 
farlige  at  komme  nær.  Dette  nævner  vi  kun  i  Forbigaaen- 
de  for  at  vise  Muligheden  af,  at  der  kan  findes  beboede  Lan- 
de mellem  Rusland  og  Nordpolen. 

Fornyligt  er  det  Argument  fremkommet,  at  Profetierne 
angaaende  Israels  Indsamling  i  de  sidste  Dage  er  blevet 
opfyldt  derved,  at  Efterkommere  af  Israel  har  annammet 
Evangeliet,  som  det  blev  aabenbaret  og  gengivet  af  en  Guds 
Engel.  Det  fremgaar  ogsaa  af  de  Velsignelser,  som  Kirkens 
Patriarker  meddeler  Folkene  fra  disse  Lande,  at  de  er  af 
Israels  Hus  og  tilhører  forskellige  Stammer;  de  fleste  dog 
Efraims.  Uden  Tvivl  antages  det  af  dem,  der  har  under- 
søgt disse  Ting,  at  da  Stammerne  som  beskrevet  af  Esdras, 
rejste  nordpaa,  blandedes  Israels  Stammer  med  HediTinge- 
nationerne,  og  at  mangfoldige  af  deres  Efterkommere  der- 
for findes  i  de  forskellige  Provinser  i  Tyskland,  Schweiz, 
Holland,  Sverige,  Danmark,  Norge,  Finland,  Island  og  de 
mange  Øer  i  Norden. 

Meget  af  Israels  Blod  findes  ogsaa  paa  de  britiske  Øer. 
Det  stammer  rimeligvis  fra  en  Blanding  af  saksisk,  dansk 
og  svensk  Blod  med  Brittens,  Picts  og  Skotters,  som  bebo- 
ede disse  Øer  og  var  udsat  for  Angreb  og  Erobring  af  de 
førnævnte  Folkeslag,  som  Israelitternes  Efterkommere  om- 
gikkes paa  deres  halvanden-aarige  Rejse  mod  Norden.  Paa 
denne  Maade  blev  Israels  Blod  blandet  med  Indbyggernes  i 
disse  Lande,  og  deres  Efterkommere  medbragte  Princip- 
perne for  religiøs  Frihed  og  plantede  Frihedens  Banner. 
Disse  tilhørte  ogsaa  den  Slægt,  til  hvem  store  Løfter  var 
givet,  og  blandt  dem  findes  mange,  som  antager  denne  sid- 
ste Dages  Uddelings  Evangelium.  Indsamlingen  af  nogle  af 

disses  Efterkommere  til  Zion  er  en  delvis  Opfyldelse  af 
Profetierne  angaaende  Indsamlingen;  men  der  er  ogsaa 
Aabenibaringer,  som  ikke  kan  siges  at  være  blevet  bog- 
staveligt opfyldte  ved  denne  Bevægelse,  Nogle  af  disse  vil 
vi  gengive  her: 

»Og  de,  som  er  i  Nordenland,  skulle  ihukommes  for  Herren; 
deres  Profeter  skulle  høre  hans  Røst  og  ikke  længer  holde  sig 
tilbage;  men  de  skulle  slaa  Klipperne,  og  Isen  skal  flyde  ned 
for  deres  Aasyn.  Og  der  skal  være  en  banet  Vej  midt  i  det  store 
Dyb.  Deres  Fjender  skulle  vorde  et  Rov  for  dem.  Og  i  de 
ufrugtbare  Ørkener  skulle  fremkomme  levende  Vandkilder,  og 
den  tørre  Jord  skal  ikke  længere  være  et  tørstigt  Land.  Og  de 
skulle  frembringe  deres  rige  Skatte  til  Efraims  Børn,  mine 
Tjenere.  Og  de  evige  Højes  Grænser  skulle  bæve  for  deres 
Aasyn.  Og  de  skulle  falde  ned  og  blive  kronet  med  Herlighed  i 
Zion,  ved  Herrens  Tjeneres,  Efraims  Børns  Hænder;  og  de 
skulde  fryde  sig  med  evig  Glædessange.  Se,  denne  er  den  evige 
Guds  Velsignelse  over  Israels  Stammer,  og  den  rigere  Velsig- 
nelse paa  Efraims  og  hans  Medbrødres  Hoved.«  (Pagtens  Bog 
133:  26—34.) 

Dette  synes  at  pege  hen  til,  at  en  samlet  F'lok  af  Israelit- 
ter med  Profeter  som  Anførere  skulle  komme  ud  fra  Isre- 
gionerne  under  guddommelig  Ledelse  for  at  modtage  Vel- 
signelser paa  dette  Land  (Amerika),  som  er  de  »evige  Højes 
Grænser»,  og  et  Samlingssted  for  Israel,  hvor  Nøglerne  til 
Magt  og  Autoritet  findes  i  »Efraims  Børns«  Hænder.  De 
synes  ogsaa  at  være  i  Besiddelse  af  vigtige  Optegnelser,  der 
indeholder  en  Beretning  om  Herrens  Handlemaade  med  dem 
og  hans  Ord  angaaende  dem,  hvilke  de  skulle  føre  med  sig, 
saa  at  de  kan  forenes  med  Jødernes  Optegnelser,  nemlig 
Biblen,  og  med  Nephiternes  Optegnelse,  som  er  Mormons 
Bog,  hvori  der  siges: 

»Thi  se,  jeg  skal  tale  til  Jøderne,  og  de  skulle  skrive  det;  og 
jg  skal  ogsaa  tale  til  Nephiterne,  og  de  skulle  skrive  det;  og 
jeg  skal  ogsaa  tale  til  de  andre  Stammer  af  Israels  Hus,  hvilke 
jeg  har  bortført,  og  de  skulle  skrive  det;  og  jeg  skal  ogsaa  tale 
til  alle  Folk  paa  Jorden,  og  de  skulle  skrive  det.  Og  det  skal  ske, 
at  Jøderne  skulle  have  Nephiternes  Ord;  og  Nephiterne  og 
Jøderne  skulle  have  Israels  tabte  Stammers  Ord;  og  Israels 
tabte  Stammer  skulle  have  Nephiternes  og  Jødernes  Ord.  (Se 
II.  Nephi  29:  12—13.) 

Vi  lærer  videre  fra  Mormons  Bog,  at  Frelseren,  da  han 
aabenbarede  sig  for  Nephiternc,  talte  om  de  »tabte  Stam- 
mer«, som  Faderen  havde  ført  bort  til  et  Land,  som  han 
ikke  aabenbarede  dem,  men  han  skulde  besøge  dem  og 
meddele  dem  de  samme  Ting,  isom  han  havde  meddelt  sine 
Disciple  baade  paa  den  østlige  og  vestlige  Halvkugle.  Her- 
om siger  han  i  HL  Nephi  15:  19 — 23. 

»Men  sandelig  siger  jeg  eder,  at  Faderen  har  befalet  mig  at 
kundgøre  eder,  at  I  blev  adskilt  fra  dem  for  deres  Uretfærdig- 
heds Skyld;  derfor  er  det  for  eders  Uretfærdigheds  Skyld,  at  de 
intet  vide  om  eder.  Og  sandelig  siger  jeg  eder  atter,  at  Faderen 
har  fraskilt  de  andre  Stammer  fra  dem;  og  det  er  paa  Grund 
af  deres  Uretfærdighed,  at  de  intet  vide  om  dem.  Og  sandelig 
siger  jeg  eder,  at  I  er  de,  om  hvilke  jeg  sagde:  Jeg  har  andre 
Faar,  som  ikke  er  af  denne  Sti,  dem  bør  det  mig  ogsaa  at  føre 
did,  og  de  skulle  høre  min  Røst,  og  der  skal  blive  een  Hjord 
og  een  Hyrde.  Og  de  forstod  mig  ikke;  thi  de  troede,  at  det  var 
Hedningerne;  thi  de  forstod  ikke,  at  Hedningerne  skulde  om- 
vendes formedelst  deres  Prædiken;  og  de  forstod  mig  ikke,  at 
jeg  sagde,  at  de  skulde  høre  min  Røst,  at  jeg  ikke  skulde  aaben- 
bare  mig  for  dem,  uden  ved  den  Helligaand.« 

Videre  findes  i  HI.  Nephi  16:  1—3: 

»Og  sandelig,  sandelig  siger  jeg  eder,  jeg  har  andre  Faar,  som 
ikke  er  i  dette  Land,  ej  heller  i  Jerusalems  Land  ej  heller  i  nogen 
Del  af  det  omliggene  Land,  hvor  jeg  har  været  at  prædike.  Thi 
de,  om  hvilke  jeg  taler,  er  dem,  som  endnu  ikke  har  hørt  min 
Rpst;  ej  heller  har  jeg  nogensinde  aabenbaret  mig  for  dem.  Men 
jeg  har  faaet  Befaling  af  Faderen  at  jeg  skal  gaa  til  dem,  og  de 
skulde  høre  min  Røst  og  blive  regnet  blandt  mine  Faar,  saa  at 
der  maa  blive  een  Hjord  og  een  Hyrde;  derfor  gaar  jeg  hen  og 
viser  mig  for  dem.« 

I  IIL  Nephi  17:  4  siges  der: 

»Men  nu  gaar  jeg  til  Faderen,  og  ligeledes  gaar  jeg  for  at  vise 
mig  for  de  tabte  Stammer  af  Israel,  thi  de  er  ikke  tabte  for 
Faderen,  og  han  ved,  hvorhen  han  haT  fprt  dem.« 

Disse  Aabenbaringer  vil  uden  Tvivl  findes  blandt  de  Op- 
tegnelser, som  Stammerne  bringer  med  sig  i  de  sidste  Da- 
ge, og  som  skulde  forenes  med  Biblen  og  Mormons  Bog  og 
give  Underretning  om  Herrens  Handlemaade  med  de  tre  for- 
skellige Dele   af  Israels  Hus,  hvorved  Fortidens  Profeters 

Forudsigelser  vil  opfyldes  og  hjælpe  til  Fuldbyrdelsen  af 
det  store  Sidste  Dages  Værk.  Derfor,  medens  Indsamlingen 
af  det  adspredte  Israel  delvis  finder  Sted  derved,  at  Israels 
Blod  samlles  fra  de  Nationer,  de  er  adspredte  iblandt,  saa 
er  den  bogstavelige  Opfyldeise  af  den  Del  af  Herrens  Ord, 
som  omtaler  Josefs  Hus's  Optegnelser  og  Juda  Hus's  Opteg- 
nelser endnu  tilbage. 

Vi  anbefaler  dem,  der  interesserer  sig  for  dette  Emne,  at 
udfinde  det  mulige  Opholdssted  for  en  saadan  Samling  Is- 
raelitter, Efterkommere  af  de  Stammer,  som  undslap  fra 
Assyrien,  og  angaaende  hvilke  disse  store  Løfter  er  givet. 
Tag  en  Globus,  der  viser  Beliggenheden  af  Landene  paa  Jor- 
dens Overflade,  fremstillet  paa  begge  Halvkugler  og  for- 
udsæt, at  disse  Stammer  paa  deres  Rejser  fra  Assyrien  mod 
Nord  passerede  igennem  det  kontinentale  Europa  og  helt 
op  til  Isregionerne  paa  den  Halvkugle.  De  vil  da  se  Mulig- 
heden, ja,  endog  Sandsynlighed  for,  at  en  saadan  Samling 
Mennesker  kunde  findes  paa  eet  Sted,  og  at  disse  bogstave- 
ligt vilde  opfylde  de  gamle  Profeters  Forudsigelser  angaa- 
ende deres  Tilbagevenden  i  de  sidste  Dage.  Dette  vil  ikke  i 
ringeste  Grad  omstyrte  Opfattelsen  angaaende  det  store  Ar- 
bejde med  Indsamlingen  af  det  Folk,  som  er  blevet  blandet 
med  Hedningenationerne  —  Ikke-Jøder  — ,  og  som  Herren 
nu  samler  fra  Øst  og  Vest,  fra  Nord  og  Syd,  for  at  give  dem 
en  Arvelod  i  Zion. 


Til 

STJERNENS  ABONNENTER 

Har  De  husket  at  betale  Deres 
Abonnement  for  andet  Halvaar 
af    1945? 

Abonnementsprisen  er  sat  til  Kr.  4, —  pr.  Aar  som 
Minimum  og  kan  Indbetales  til  Grenskontorerne  eller 
direkte  til  Missionskontoret  Postgiro  Nr.  33  338. 

VED   JESU   FØDDER 

- — af  Ældste  Th.  Bregentoft. 


Vi  befinder  os  i  den  lille  By  Bethania,  som  ligger  ved 
Oliebjerget  i  Nærheden  af  Jerusalem.  Den  fik,  som  saa  ofte 
før,  en  Gang  Besøg  af  Jesus,  som  efter  en  lang  og  trætten- 
de Dags  Vandring  yndede  at  hvile  ud  for  en  Stund  hos  de 
to  Søstre  Martha  og  Maria,  hvilket  Lukas  kort  omtaler  i 
det  10.  Kap. 

Vi  er  her  i  godt  Selskab  og  faar  en  Anledning  til  at  stifte 
nærmere  Bekendtskab  med  disse  to  interessante  Kvinders 
vidt  forskellige  Karaktertræk.  Den  lydhøre  Marias  udpræ- 
gede aandelige  Interesse,  som  giver  sig  saa  smukt  tilkende 
derved,  at  hun  straks  efter  Mesterens  Ankomst  placerer  sig 
ved  Jesu  Fødder  for  at  lytte  til  hans  Ord,  hvis  Værdi  hun 
syntes  at  sætte  over  alt  andet.  Marthas  mere  verdslige  Op- 
tagethed a)f  det  huslige  Arrangement  i  Anledning  af  Besø- 
get træder  særdeles  tydeligt  frem,  og  da  hun  i  sin  Iver  an- 
moder Jesus  om  at  sige  til  Søsteren,  at  hun  skal  komme  og 
hjælpe  hende,  kan  vi  godt  forestille  os  hendes  Skuffelse, 
da  Jesu  milde,  men  bebrejdende  Svar  lyder:  »Martha,  Mar- 
tha, Du  gør  Dig  Bekymring  og  Uro  med  mange  Ting,  men 
et  er  fornødent,  Maria  har  valgt  den  gode  Del,  som  ikke 
skal  tages  fra  hende.« 

Den  Lektie,  som  ved  denne  Lejlighed  blev  givet  af  Me- 
steren, og  som  Maria  tilsyneladende  allerede  havde  lært, 
stod  Martha  endnu  lidt  uforstaaende  overfor.  Det  syntes 
saa  afgjort  naturligt  for  hende  at  udfolde  hele  sin  huslige 
Charme  og  Kunnen  overfor  Husets  Gæst  og  ikke  som  Maria 
sidde  tilsyneladende  uvirksom  ved  Jesu  Fødder  og  lade 
hende  være  alene  om  hele  Anretningen.  Nu  er  Spørgsmaa- 
let,  om  vi  ud  fra  en  ensidig  Bedømmelse,  rent  psykologisik 
set  kan  dadle  Martha,  fordi  hun  ikke  fulgte  Marias  Eksem- 
pel, (De  elskede  begge  Mesteren,  glædede  sig  begge  over  ihans 
Besøg,  og  de  gav  da  ogsaa  Udtryk  for  denne  Glæde  —  hver 
paa  sin  Maade.  At  to  Søstre  kan  være  af  højst  forskellig 
Indstilling  overfor  aandelige  og  timeilige  Spørgsmaal  —  det 
har  vi  mange  Eksempler  paa  —  og  maaske  er  den  natur- 
lige Forklaring  paa  d,ette  tilsyneladende  mærkelige  Forhold 

den,  at  det  er  Slægtens  Arv,  som  her  træder  frem  og  gør 
sig  gældende,  den  ene  Faderens,  den  anden  Moderens  Slægts 
Karaktertræk. 

Betydningen  af  Jesu  Ord  til  Martha  :»et  er  fornødent«,  gaar 
det  i  Grunden  ikke  som  en  rød  Traad  igennem  alle  Jesu  Taler, 
og  finder  vi  ikke  tydeligt  Udtryk  for  dette  f.  Eks.  hos  Math.  6:33, 
»Søger  først  Guds  Rige  og  dets  Retfærdigihed,  saa  skulle  og  alle 
disse  Ting  tillægges  Eder«.  Men  er  det  ikke  saadan  med  os 
Mennesker,  at  det  netop  er  det  vi  i  al  Almindelighed  ikke  gør? 
Søger  vi  ikke  først  de  verdslige  Fornødenheder  tilfredsstillet  og 
skubber  Tanken  om  Guds  Rige  i  Baggrunden?  Og  vil  en  logisk 
Følge  deraf  ikke  uvægerlig  blive,  at  netop  paa  den  Konto  kan 
megen  af  den  Modgang  skrives,  som  senere  møder  os  paa  vor 
Vej  i  Livet? 

Hvis  vi  nu  vil  drage  en  Parallel  mellem  Datiden  og  Nutiden, 
da  finder  vi,  at  disse  to  saa  vidt  forskellige  Mennesketyper 
indenfor  den  samme  Slægt,  hverken  er  tid-  eller  stedbunden,  thi 
vi  kan  møde  dem  overalt  i  Historien  indenfor  den  samme 
snævre  Familiekreds,  i  Slot  saavel  som  i  Hytte  —  ogsaa  i  vor 
Tid. 

Mangen  Broder  eller  Søster  kan  bære  Vidnesbyrd  om,  at  han 
eller  hun  er  det  eneste  Medlem  af  en  stor  Slægt,  som  straks 
blev  interesseret  i  Evangeliet,  saa  snart  de  hørte  det  forkyndt 
—  og  det  blev  i  Virkeligheden  for  dem  det  ene  fornødne.  Dog 
kan  vi  maasike  med  nogen  Begrundelse  sige,  at  det  ikke  var 
dem,  der  fandt  Evangeliet,  men  snarere,  at  det  var  Evangeliet, 
der  fandt  dem  —  en  af  en  Slægt  og  to  af  en  Stad  —  i  Overens- 
stemmelse med  den  hellige  Skrifts  Ord. 

For  enhver  sand  Kristen  er  derfor  disse  Ord  af  Jesus  — 
et  er  fornødent  —  i  Virkeligheden  ikke  et  Problem,  som 
man  uden  videre  og  med  god  Samvittighed  kan  ignorere, 
thi  de  maa  uvilkaarlig  bringe  os  til  Eftertanke,  saaledes  at 
vi  kommer  til  at  se  dem  i  det  rette  Lys  og  derved  fatte  de- 
res Betydning:  Een  Tro,  een  Daab,  een  Gud,  eet  Evange- 
lium —  een  Vej  til  Guds  Rige  —  i  Harmoni  med  Jesu  Ord 
hos  Math.  7:  21,  »Ikke  enhver,  som  siger  til  mig  Herre, 
Herre,  skal  indgaa  i  Himmeriges  Rige,  men  den,  som  gør 
min  Faders  Vilje,  som  er  i  Himlene.« 

Verden  kan  tilsyneladende  have  mange  Tillokkelser,  men 
de  blegner  dog  alle  ved  Siden  af  »det  ene  fornødne«,  at  ha- 
ve sand  Kundskab  om  Gud  og  være  delagtig  i  Jesu  Kristi 
sande  Evangelium,  thi  først  da  kan  der  med  Sandhed  siges: 
»Du  har  valgt  den  gode  Del,  som  ikke  skal  tages  fra  Dig.* 

Mange  Religionssystemer  er  opstaaet  i  de  forløbne  1900 
Aar,  siden  Jesu  og  Apostlenes  Dage,  og  nye  skyder  stadig 
frem  som  Paddehatte,  baaret  frem  af  Uvidenhed  og  Ukend- 
skab til  de  mest  fundamentale  Sandheder,  som  fandtes  i 
den  oprindelige  kristne  Kirke,  og  som  stadig  maa  findes 
der,  hvor  Guds  Kirke  er. 

Vi  kan  naturligvis  ikke  i  bogstavelig  Forstand  placere 
os  ved  Jesu  Fødder  —  for  at  lytte,  men  vi  kan  derimod  gøre 
det  samme  paa  en  anden  Maade  —  en  Maade,  som  vi  og- 
saa  kan  have  meget  Udbytte  af  —  nemlig  ved  at  læse. 

Jeg  har  i  Aarenes  Løb  gjort  den  ikke  helt  ubegrundede 
Erfaring,  at  vi  i  det  store  og  hele  vistnok  læser  altfor  lidt, 
saavel  i  Biblen   som  i  Kirkens   Standard-Værker,    men  da 
Kundskab  er  nødvendig,  hvorledes  kan  denne  da  erholdes 
uden  ved  at  læse?  Det  er  udmærket  og  ogsaa  paakrævet,  at 
vi  gaar  til  vore  Gudstjenester  for  at  lytte  til  Emner  taget 
ud  fra  disse  Bøger,  men  vi  kommer  nu  alligevel  ikke  uden 
om  Læsningen  som  et  værdifuldt  Supplement.  Vi  har  mu- 
ligvis Bøgerne  staaende  i  vor  Reol,  men  hvad  gavner  det, 
er  det  ikke  død  Viden,  dersom  vi  ikke  tager  dem  ned  saa 
ofte  som  muligt  og  levendegør  denne  Viden  ved  Læsning. 
Kundskaben  forøges  hver  Gang,  vi  læser  de  hellige  Skrif- 
ters inspirerende  Indhold  og  vi  placerer  os  i  Virkeligheden, 
ligesom  Maria,  ved  Jesu  Fødder,  og  kommer  ogsaa  her  i 
godt  Selskab. 


Røllike 

(Mormofolium) 

blomstrer    nu    og    kan    indsamles    overalt    i 
Danmark. 

Bogen  ,,  Danske  Læ  g  e  ur  ter"  siger  følgende : 
AC  HILLEA  MILLEFOLIUM.  Kurveblomstredes 
Familie.  15-20  cm  høj.  Vokser  paa  Marker,  Enge 
og    ved    Gærder.     Den    overjordiske,     blomstrende  Røllike 

Plante  indsamles  i  Juli  -  September  og  tørres  i  Solen 
eller  ved  kunstig   Varme.  Indeholder  en  skarp  aro- 
matisk, ætherisk  Olie  af  mørk  Farve.  Anvendes  fra  gammel  Tid  til  styrk- 
ende The.  ( Achilleus  raadede  Fatrokles  til  at  forbinde  den   saarede  Euro- 
py  los  med  Røllike  rod,  deraf  det  latinske  Navn. 

FOR    LEDERE. 


Om  Fællessang. 

Der  er  intet,  der  som  Fællessang  kan  skabe  en  Stemning  af 

Samhørighed  og  en  fælles  Følelse  og  Lyst  til  at  tage  fat . 

Derfor  er  det  af  Betydning  at  søge  Mulighederne  fuldt  udnyt- 
tede og  at  benytte  Fællessangen  saa  ofte  Anledning  gives. 

Men  det  skal  gøres  rigtigt  —  ellers  kan  det  hele  nemt  ødelæg- 
ges! Sangen  er  saa  vigtig,  at  der  i  hver  Organisation  bør  være 
en  Sangleder,  som  ikke  alene  leder  Sangen,  men  ogsaa  vælger 
og  indøver  de  Sange,  som  skal  synges. 

Det  er  nemlig  slet  ikke  saa  let  at  vælge  de  rigtige  Sange!  Naar 
Bestyrelsen  i  sidste  Øjeblik  før  Mødet  blader  rundt  i  Salme- 
bogen, kan  det  ske,  at  man  til  et  Aftenmøde  vælger  Sangen  »Lad 
hvert  et  Hjerte  frydes«  uden  at  tænke  paa,  at  det  i  Koret  af- 
sløres, at  Sangen    specielt  er   beregnet   for  Søndagsskolen,  idet 

det  hedder  »Saa  kom,  min  Ven,  til  Skolen  hen .«  Lige 

saa  galt  er  det,  at  man,  saasnart  Solen  skinner,  benytter  Lejlig- 
heden til  at  synge  »Hvilken  smuk  og  yndig  Morgen«,  der  som 
bekendt  ikke  er  en  Hyldest  til  Naturen,  men  en  Beretning  om 
Joseph  Smiths  første  Syn!  Eller  at  man  til  »Moders  Dag«  ab- 
solut vil  synge  »Moders  Navn  er  en  himmelsk  Lyd«,  skønt  den 
ikke  handler  om  vore  Mødre,  men  om  Modersmaalet,  altsaa  det 
danske  Sprog. 

Og  er  det  ikke  lidt  fattigt,  at  man,  naar  der  skal  synges  om 
Profeten,  kun  i  Farten  kan  erindre  »Hav  Tak  for  Profeten«  og 
»Priser  Frofeten«,  skønt  der  i  vore  Sangbøger  findes  Snese  af 
lige  saa  gode  og  lige  saa  kendte  Sange  —  bare  med  den  Forskel, 
at  de  ikke  i  Titlen  indeholder  Ordet  »Profet«? 

Altsaa!  Faa  en  Sangleder,  som  kan  tage  sig  af  Problemet 
»Hvad  skal  vi  synge?«. 

Og  hvordan  skal  vi  synge?  Flerstemmigt  eller  enstemmigt? 
Der  bør  ingen  Tvivl  være!  Kun  eenstemmigt  i  Fællessang.  Og 
I,  der  er  vant  til  at  synge  flerstemmigt  fra  Korene,  lad  være  at 
synge  jeres  2.,  3.,  eller  4.  Stemme,  nar  der  synges  Fællessang! 
Der  er  og  skal  være  Forskel  paa  Korsang  og  Fællessang,  og  det 
generer  Helhedsindtrykket,  hvis  I  synger  en  Stemme  for  jer 
selv. 

Tempoet?  Først  og  fremmest  skal  det  rette  sig  efter  Lejlig- 
heden: Det  er  engang  blevet  udtrykt  i  Skalaen  »Begravelse, 
Gudstjeneste,  Hjælpeforening,  Ungdomsmøde«,  og  det  er  ikke 
saa  helt  galt.  Men  som  Regel  kan  man  gaa  ud  fra,  at  det  er  bedre 
at  sætte  Tempoet  op,  end  at  sætte  det  ned:  Vi  er  tilbøjelige  til 
at  »slæbe«,  efterhaanden  at  synge  langsommere  og  langsommere. 
Og  intet  er  saa  trist  og  saa  langt  fra  Sangens  inderste  Væsen 

(sluttes  næste  Side). 

UNGDOMS- STÆVNET   1945. 

Det  virkede  som  lidt  af  et  Chok,  da  Ungdomsforeningernes 
Hovedbestyrelser  bekendtgjorde,  at  de  agtede  at  afholde  et  Stæv- 
ne i  Slutningen  af  Juli.  For  ikke  alene  var  Hovedbestyrelserne 
lige  blevet  indsat  (i  April  Maaned)  og  havde  derfor  kun  en 
yderst  knap  Tid  til  Forberedelserne,  der  i  »gamle  Dage<r  godt 
kunde  strække  sig  over  mere  end  et  halvt  Aar,  men  Stævnebyen 
Aalborg  ligger  jo  saa  langt  som  vel  muligt  fra  samtlige  andre 
større  Byer,  at  de  i  Forvejen  besværlige  Rejseforhold  ikke  skul- 
de blive  lettere,  —  og  endelig  har  man  ikke  tidligere  haft  Ind- 
tryk af,  at  Aalborg  Gren  var  særlig  interesseret  i  Afholdelse  af 
Stævne  i  sin  egen  By,  selvom  Deltagelsen  i  Stævnerne  altid  har 
været  meget  stor  netop  fra  Aalborg. 

Det  var  derfor  med  noget  blandede  Forventninger,  at  man  an- 
kom til  den  smukke  og  livlige  Limfjords  By.  Og  straks  det  før- 
ste Indtryk  skulde  gøre  alle  ens  eventuelle  mindre  gode  Følel- 
ser til  Skamme:  Samtlige  Hovedbestyrelsernes  Medlemmer  stod 
Vagt  ved  Stationens  lige  saa  mange  Udgange  for  at  forhindre,  at 
nogen  skulde  slippe  ud  uden  at  blive  budt  »Velkommen  til  Aal- 
borg«, og  det  skønt  Toget  var  en  god  Time  forsinket! 

Og  Indtrykket  holdt  sig  hele  Stævnet  igennem.  Vi  starlede 
med  Udflugt  Fredag  Morgen  med  øsende  Regn  til  den  fastsatte 
Mødetid  Kl.  9,30.  Det  var  meget  snildt  arrangeret,  idet  det  vilde 
have  været  en  Katastrofe  for  Arrangementet,  hvis  der  var  kom- 
met for  mange  med.  Motorbaaden,  der  var  chartret,  blev  fyldt 
til  og  med  Taget,  og  idet  vi  startede,  brød  Solen  igennem,  og  vi 
saa  ikke  en  Draabe  Regn,  før  vi  Kl.  16  igen  lagde  til! 

Turen  gik  til  Egholm,  en  0  ude  i  Fjorden,  forsynet  med  et 
Par  Huse,  nogle  tyske  Barakker  og  et  Par  Skydetaarne  og  med 
en  mindre  Restaurant  som  det  absolutte  Centrum.  Tiden  gik  for- 
nøjeligt med  Badning,  Konkurrencer,  Tovtrækning,  Leg,  Spis- 
ing  og  Korsang.  Som  Udtryk  for  Stemningen  skal  nævnes  et  en- 
kelt Træk:  En  rask  lille  Indsamling  blandt  Brødrene  gav  14 
Kroner  som  Belønning  til  den,  der  uden  at  falde  i  Vandet  kun- 
de spadsere  paa  det  vaklende  Gelænder  (i  ret  god  Blæst)  ud  ad 
den  ca.  50  m  lange  Badebro.  Vinder  blev  Grensforstander  Frede 
Thomsen  fra  Aarhus,  og  han  hilstes  med  stærkt  Bifald,  da  han 
overdrog  Præmien   til   Hovedbestyrelserne. 

og  Formaal,  som  at  slæbe  sig  gennem  en  Fællessang.  Nej,  lad 
det  gaa  frisk  og  livligt,  Sangen  flyder  let  fra  Tungen,  blot  Tem- 
poet er  rigtigt.  Og  tro  ikke,  at  det  er  nødvendigt  at  sætte  Tem- 
poet ned,  fordi  der  skal  synges  til  Gudstjeneste.  Det  er  en  Fejl- 
tagelse at  tro,  at  Stemningen  bliver  inderligere  af  den  Grund, 
tværtimod,  maaske. 

Ogsaa  for  Tempoet:  Faa  en  Sangleder! 

Om  Aftenen  afholdtes  Koncert  under  Medvirken  af  »De  for- 
enede Kor«  dvs.  Aalborg  Kor  med  Forstærkning  af  de  tilrejsen- 
de Kor-Medlemmer  fra  andre  Grene.  Programmet  var  impone- 
rende med  en  Række  »store«  Nmnre  og  under  myndig  Ledelse 
af  Distriktspræsident  Henry  Løjborg.  Overraskende  var  det  dog 
især  at  høre  en  dobbelt  Herrekvarter  fra  Aalborg  ,  som  under 
Ledelse  af  Str.  Elisabeth  Fristrup  havde  indøvet  »Ret  som  Ør- 
nen stiger«  og  Peter  Olsen  fra  Aarhus  Soloen  i  »Og  jeg  saa  en 
ny  Himmel«  og  Solo  en  Skønsang  »Naturen«.  Præmieret  som 
bedste  Præstation  blev  en  Duet  fra  Aarhus  »Ej  Svar  endnu« 
ved  Str.  Lilly  Jensen  og  Gordon  Andersen.  Publikum-Deltagel- 
sen var  ret  tilfredsstillende. 

Lørdagen  indledtes  med  et  Instruktionsmøde  for  Ungdomsfor- 
eningernes Funktionærer,  vel  nok  det  mest  betydningsfulde  Mø- 
de under  hele  Stævnet,  idet  Hovedbestyrelserne  her  mødtes  til 
saglig  Drøftelse  af  Problemerne  med  de  aktive  Ledere  fra  hele 
Landet.  Ogsaa  Missionspræsidenten  deltog  i  dette  Møde. 

Om  Eftermiddagen  besaa  de  tilrejsende  under  lokal  Vejled- 
ning Aalborg  By  og  fik  her  rigtig  Lejlighed  til  at  beundre  Byens 
mange  smukke  og  ejendommelige  Seværdigheder. 

Lørdag  Aften  Kl.  18  samledes  man  atter  i  Kirken  i  Valde- 
marsgade 2  til  Stævnets  store  festlige  Begivenhed,  Banketten. 
Man  bænkedes  om  nogle  meget  smukt  dækkede  Smørrebrøds- 
borde  og  lod  Maden  smage.  Ordet  blev  givet  frit,  og  Talerne 
kappedes  om  at  hylde  Festens  Arrangør,  Str.  Fristrup  og  Stæv- 
nets Ledere,  Præsidenterne  Gerda  Stenberg  Hansen  og  Alvin  Ol- 
sen. Særlig  Akklamation  fremkaldt  Distriktspræsident  Thor- 
vald Jensens  Forslag  om  at  mindes  Stævnernes  egentlige  Ska- 
ber, fhv.  Missionspræsident  Holger  M.  Larsen,  ved  at  sende  ham 
en  Adresse,  underskrevet  af  samtlige  Deltagere.  Missionspræsi- 
dent, Orson  B.  West,  meddelte,  at  han  netop  havde  modtaget 
en  Konvolut  med  en  hel  Række  Breve  og  Kort  fra  Amerika,  bl. 
a.  fra  fhv.  Missionspræsident  Mark  B.  Graff,  fhv.  Missionspræ- 
sidentinde  Eliza  Petersen,  Hans  Mikkelsen,  Niels  F.  Green  m.  il., 
og  Indholdet  af  disses  Hilsener  blev  oplæst.  Det  vedtoges  at  af- 
sende Navnelister  med  Hilsen  til  Mark  B,  Garff,  Eliza  Petersen 
og  Holger  M.  Larsen.  Ved  Optælling  af  Deltagerne  i  Banketten 
viste  det  sig  ret  overraskende,  at  næsten  Halvdelen,  dvs.  45,  var 
tilrejsende.  Et  meget  fint  Tal  i  Betragtning  af  de  fortvivlede 
Trafikforhold  og  andre  Vanskeligheder.  Af  enkelte  Tal  kan  næv- 
nes: Aarhus  23,  Esbjerg  7,  København  9. 

Derefter  samledes  man  i  Rekreationssalen  nedenunder  til  en 
Forestilling  af  Aarhus  Ungdomsforening,  Erik  Bøghs  Vaudeville 
»Om  Forladelse«,  som  morede  meget  ved  sine  utallige  Forveks- 
linger og  udmærkede  Udførelse.  Om  Stykkets  Indhold  og  Beret- 
tigelse kan  interesserede  henvises  til  Anmeldelsen  af  »Nej«  i 
STJERNENS  forrige  Nummer,  Side  107. 

Efter  Vaudevillen  spilledes  der  op  til  Dans,  som  kun  afbrø- 


128 

des  af  et  Par  Solistnumre  og  Servering  af  Dessert.  En  virkelig 
fornøjelig  Aften. 

Søndag  sajiiledes  Funktionærerne  paany  til  Møde  for  at  mod- 
tage Instrukser,  og  derefter  afholdtes  et  offentligt  Ungdomsmøde 
Kl.  10.  Sangkoret  medvirkede,  og  Str.  Elisabeth  Fristrup  og  Br. 
Henry  Løjborg  sang  en  Duet.  Talere  var  følgende:  »Valgspro- 
get«, Grensforstander  Frede  Thomsen,  Aarhus.  »Hvilke  Mulig- 
heder byder  Kirken  sine  Unge?«,  Præsidentinde  for  UKF  i  Es- 
bjerg Sylva  Petersen.  »Salige  er  de,  som  stifter  Fred«,  Jørgen 
Schmidt,  København. 

Stævnets  Gudstjeneste  fandt  Sted  som  Afslutning  paa  et  Par 
dejlige  Dage  om  Aftenen  Kl.  19  med  stor  Tilslutning  og  næsten 
fyldt  Sal.  De  forenede  Sangkor  medvirkede  under  Direktion  af 
Aarhus-Dirigenten,  Herr  O.  Mikkelsen,  og  paa  det  musikalske 
Program  deltog  endvidere  følgende:  Mary  Holm-Bendtsen,  Aal- 
borg, (Sæterjentens  Søndag),  Rebecca  Schmidt,  København, 
(Nødig  siger  vi  Farvel  —  Guds  Fred  med  vore  Døde)  og  Maria 
Bukke,  Aalborg  (Der  er  tre  Hjørnestene).  Som  Talere  fik  vi  føl- 
gende at  høre:  Distriktspræsident  Axel  Mathiesen,  Odense, 
(Hvorledes  faar  man  et  Vidnesbyrd?)  Distriktspræsident  Henry 
Løjborg,  Aalborg,  (Lydighed)  og  Missionspræsident  Orson  B. 
West  (Det  sjette  Bud).  Fra  første  Haand  ved  den,  der  skriver 
disse  Linier,  at  de  tre  Talere  hver  især,  og  naturligvis  endnu 
mere  tilsammen,  gjorde  et  meget  stærkt  og  sikkert  uudsletteligt 
Indtryk  paa  fremmede  tilstedeværende.  Men  det  var  ogsaa,  som 
om  Talerne  denne  Aften  var  særligt  inspirerede  og  oplagte.  Vi 
som  har  hørt  dem  saa  mange  Gange,  kunde  ikke  undgaa  at  mær- 
ke, at  de  alle  tre  ved  denne  Lejlighed  bar  deres  Vidnesbyrd 
med  en  usædvanlig  Kraft  og  med  ganske  særlig  stor  Overbevis- 
ning. 

Præsident  Alvin  Olsen  sluttede  Stævnet  med  en  Tak  til  de 
fremmødte  og  ganske  særligt  til  de  tilrejsende  og  med  Medde- 
lelsen om,  at  der  arbejdes  paa  at  skabe  Mulighed  for  Afholdelse 
af  næste  Aars  Stævne  i  Sverige,  Goteborg  eller  Stockholm,  det 
første  nordiske  L^ngdomsstævne. 

Det  blev  et  dejligt  Stævne,  fuldt  af  glædelige  Begivenheder 
og  Overraskelser.  Et  prisværdigt  Initiativ  og  prisværdigt  ud- 
ført. Tak,  Aalborg!  J.  Schmidt. 

LANDET   RUNDT. 

København:  Søndag  den  3.  Ældste  Emil  Jensen,  Haands- 
Juni  døbtes  følgende:  Fritjof  paalæggelse  ved  Grensforstan- 
Osvald  Axel  Clausen  af  Ældste  der  Rich.  Gregersen. 
Emil  Jensen,  Haandspaalæg-  Samme  Dag  blev  Fritjof  og 
gelse  ved  Missionspræsident  Ellen  Clausens  lille  Datter, 
Orson  B.  West,  og  Ellen  He-  fodt  den  29.  April  1944,  vel- 
lene   Rasmussen    Clausen      af  signet      af     Missionspræsident 

Orson  B.  West  og  fik  Navnet 
Ingerlise  Clausen. 

Søndag  den  3.  Juni  ordine- 
redes Hans  Børge  David  Han- 
sen til  Lærer  af  Missionspræ- 
sident  Orson  B.  West. 

.  .Silkeborg:  Søndag  den  3  Ju- 
ni døbtes  Jens  Jørgen  Emmer 
af  Svend  B.  Emmer,  Haands- 
paalæggelse  ved  Ældste  Frede 
Thomsen. 

Søndag  den  3.  Juni  blev 
Svend  og  Gerda  Emmers  lille 
Søn,  født  den  27.  Februar 
1945,  velsignet  af  Distrikts- 
præsident  Thorvald  Jensen,  og 
fik  Navnet   Poul-Erik    Emmer. 

Aalborg:  Tirsdag  den  3.  Juli 
fejrede  Søster  og  Broder  Ar- 
nold Bukke  deres  Sølvbryllup 
under  stor  Opmærksomhed  fra 
Slægt  og  Venner  samt  Søsken- 
de og  Venner  i  Kirken. 

Aarhus:  Tirsdag  den  31.  Juli 
fejrede  Søster  og  Broder  Arthur 
V.  Haun   deres  Sølvbryllup. 

Frederikshavn:  5.  August 
fylder  Ældste  Johannes  Peter- 
sen  75   Aar. 

Alle  ovenstaaende  Søskende 
ønskes  hjerteligt  til  Lykke! 

Aarhus:  Primary  holdt  Man- 
dag den  26.  Juni  en  Sommer- 
fest for  Børnene  inden  Som- 
merferien. Børnene  selv  frem- 
førte et  godt  Program,  og  der- 
efter blev  der  serveret  For- 
friskninger til  baade  Børn  o-f 
voksne,  hvorefter  Børnene  fik 
Lov  til  at  lege.  Tilstede  30. 

L.  J. 

København:  27.  Juni  holdtes 
Andagt  om  Morgenen  Kl.  8  i 
Anledning  af  Aarsdagen  for 
Profeten    Joseph    Smiths   Mar- 


tyrdød. Efter  Sang  og  et  kort 
Program,  herunder  Tale  af 
Missionspræsidenten,  samledes 
man  om  Mindetavlen  i  Kirkens 
Forhal  til  Bøn.  JS. 

Randers:  I  Anledning  af  et 
Besøg  af  Broder  Arendtsen  fra 
København  afholdtes  igen  et 
Møde  i  Randers,  som  for  Tiden 
er  uden  Mødelokale.  Det  blev 
en  stor  aan delig  Opmuntring, 
og  Søskende  i  Randers  haaber, 
at  ogsaa  andre  Søskende  maa 
finde  Vej  til  Randers,  hvor  de 
altid   vil    være   velkomne. 

F.  C.  Frandsen 

Aalborg:  Søndag  den  8.  Juli 
blev  Michael  og  Esther  Gies- 
sings  lille  Søn,  født  den  25. 
April  1945,  velsignet  af  Æld- 
ste Holger  Jørgensen  og  fik 
Navnet  Aage  Bartholdt  Gies- 
sing. 

Aalborg:  Fredag  den  31. 
August  kan  Broder  og  Søster 
Albanus  West  fejre  deres  Guld- 
bryllup. Guldbrude'p arret  har 
fire  Børn,  hvoraf  den  ene  er 
Præsident  Orson  B.  West. 
^Stjernen«  ønsker  hjertelig  til 
Lykke. 

Distriktspræsident  Axel  Ma- 
thiesen, som  har  virket  i  Oden- 
se i  nogle  Aar,  utrætteligt  og 
ihærdigt  og  til  stor  Velsignel- 
se for  Gren  og  Distrikt,  er 
flyttet  til  Aalborg  og  har  som 
Følge  deraf  maattet  afløses.  I 
hans  Sted  er  indsat  Ældste 
Thomas  Thomsen,  som  vi  by- 
der velkommen  i  det  ansvars- 
fulde  Arbejde. 

Esbjerg:  Den  29.  Juni  døde 
Søster  Kristine  Hansen  Jen- 
sen, 53  Aar  gi.,  og  blev  begra- 
vet fra  Kirken  den  4.  Juli  ved 

SØNDAGSSKOLEN 

September  1945. 

NADVERVERS 
O  lad  mig  altid  mindes  Dig 
som  Vej  til  Livet  lærte  mig. 
Du  lindred  alles  Sorg  og  Nød 
og  bragte  Liv,  hvor  kun  var  Død, 

KORLEKTIER 

/.  Søndag.  For  Børn  under  10  Aar 

Visdomsordet  blev  givet  som  en  Befaling  af  Præsident 
Brigham  Young. 

2.  Søndag.  For  Børn  over  10  Aar 

3die  Trosartikel:  Vi  tror,  at  hele  Menneskeslægten  forme- 
delst Kristi  Forsoning  kan  blive  frelst  ved  at  adlyde  Evange- 
liets Love  og  Ordinancer. 

3.  Søndag.  Junior  Klassen 

Den  eneste  Daab,  der  er  anerkendt  af  Gud  og  som  kan 
lukke  et  Menneske  ind  i  Guds  Rige,  findes  omtalt  i  Markus' 
1.  Kap.  9.-11.  Vers  og  i  3die  Nephi  Bogs  11.  Kap.  23.-26. 
Vers. 

4.  Søndag.  Senior  Klassen 

Pagtens  Bog,  132,  Kap.  3.  Vers:  Bered  derfor  dit  Hjerte 
til  at  modtage  og  adlyde  de  Lærdomme,  som  jeg  nu  giver 
dig;  thi  alle,  som  faar  denne  Lov  aabenbaret  til  dem,  maa 
adlyde  samme.  C.  E.  A. 


en  smuk  Højtidelighed,,  hvor 
Missionspræsident  Orson  B. 
"West  talte.  Søster  Hansen  Jen- 
sen havde  været  Medlem  af 
Kirken  siden  1914  og  havde 
altid  været  en  trofast  Sidste 
Dages  Hellig.  Æret  være  hen- 
des Minde! 

Aarhus:  Søndag  den  8.  Juli 
døbtes  Agnes  Petrea  Nielsen 
Hjerrild  Pedersen  af  Svend 
Børge  Emmer,  Haandspaalæg- 
gelse  ved  Grensforstander  Fre- 
de Thomsen.  Søndag  den  8. 
Juli   velsignedes  Martin   Julius 


Christensen  og  Jensine  Marie 
Jensen  Christensens  to  Søn- 
ner, Ole  Leo,  født  den  13.  No- 
vember 1940  ved  Distriktspræ- 
sident  Thorvald  Jensen,  og 
Paul  Erik,  født  den  31.  Marts 
1945,  ved  Grensforstander  Fre- 
de Thomsen. 

Odense:  Tirsdag  den  17.  Ju- 
li velsignedes  Thomas  og  Ka- 
ren Gudrun  Thomsens  lille 
Søn,  født  den  21.  Juni  1945,  af 
Missionspræsident  Orson  B. 
West  og  fik  Navnet  Chris 
Tønnes  Thomsen. 


SKANDINAVIENS    STJERNE,  Organ    for   Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Pris:  pr.  Aargang  (12  Numre)  Kr.  4,00  —  enkelte  Numre  40  Øre. 
Ansvarshavende  Redaktør:  Orson  B.   West,    Priorvej   12,    København  F. 

